Szaggatás | FÉLonline.hu
Pesti Orsi — 2014-04-04
kienged ez az emelet is csak a folyosót
nyújtotta meg valamiféle alázat
ahogy lábujjhegyen és hangtalan
mögöttem egyre acélosabb tiltószavak
az ő szájából még hidegebben érnek el
mintha most szűnne meg végleg
a kommunikációnk érzékenysége
érdessé válik kezem alatt a korlát
az anyai szigor szaggatott
akár az elhaladásra kijelölt sáv
nem biztos hogy lámpasorai
a reggelbe tartanak gyűrött blúzban
és dobozos szendviccsel a kezemben
hol őket hol a szembejövő autósokat
Címkék:Pesti OrsolyaVers
Next post Vásznon a színház
Previous post Feminizmus és a kettes villamos
About the Author Pesti Orsi
(1991) Budapesten él. A PPKE-BTK multimédiás hallgatója.